นิกเกอิปิดเช้าพุ่ง 415.54 จุด รับเยนอ่อน คาดญี่ปุ่นกระตุ้นศก.
นิกเกอิปิดเช้าพุ่ง 415.54 จุด รับเยนอ่อน คาดญี่ปุ่นกระตุ้นศก.
12 ก.ค. 2559

ดัชนีนิกเกอิตลาดหุ้นโตเกียวปิดภาคเช้าพุ่งขึ้นกว่า 2% ในวันนี้ โดยดัชนีนิกเกอิปิดภาคเช้าพุ่งขึ้น 415.54 จุด หรือ 2.65% แตะที่ 16,124.36 จุด โดยนิกเกอิทะยานขึ้นเหนือระดับ 16,000 จุด เป็นครั้งแรกนับตั้งแต่ช่วงปลายเดือนมิ.ย. เพราะได้แรงหนุนจากการอ่อนค่าของเงินเยน และความคาดหวังที่ว่า รัฐบาลญี่ปุ่นจะใช้มาตรการกระตุ้นเศรษณฐกิจเพิ่มเติม หลังจากพรรคเสรีประชาธิปไตย (LDP) ของนายชินโซ อาเบะ ได้รับชัยชนะในการเลือกตั้งวุฒิสภาในช่วงสุดสัปดาห์ที่ผ่านมา